Jesus og Josefine

Jesus og Josefine (originaltittel: Jesus & Josefine) er en dansk julekalender for barn som gikk på TV 2 Danmark i 2003. Serien handler om en dansk jente som finner en tidsmaskin og reiser tilbake til Nasaret på Jesu tid. Serien har manus av Bo Hr. Hansen og Nikolaj Scherfig, mens regi er ved Carsten Myllerup. Serien ble produsert av Cosmo film

Den ble sendt med norsk tale i advent 2011 på NRK Super i Norge. Serien har også blitt sendt gjentatte ganger, men oftest som en del av morgenprogrammet Julemorgen. Opprinnelig ble serien sendt på TV2 Danmark.

Julekalenderen ble etterfulgt av filmen Oskar & Josefine fra 2005.

Handling
Julekalenderen handler om Josefine. Hun liker ikke julen, fordi hun selv har bursdag på samme dag og føler Jesus får all oppmerksomheten. Hun kommer inn i en butikk som eies av den mystiske Thorsen, hvor hun finner et lite krybbespill. Dette krybbespillet fungerer som en slags tidsmaskin som bringer Josefine og vennen Oskar tilbake i tiden til byen Nasaret omkring 12 e.Kr. Der møter de Jesus som barn. Dette ene besøket blir til flere, og løpende forandrer Oskar og Josefines besøk Jesu liv, noe som også griper inn i de fortellingene Bibelen har om Jesus.

Rolleliste
 Rolle  Originalstemmer  Norsk stemme Josefine  Pernille Kaae Høier Mina Eskeland Jesus  Sebastian Aagaard-Williams Julian H. Mæhlen Oskar  Rasmus Ott  Mikael Aksnes-Pehrson Louise (Josefines mor)  Andrea Vagn Jensen Maiken Ostermann Jesper (Josefines far)  Nikolaj Steen  Kyrre Haugen Sydness Lukas (Josefines lillebror)  Jonathan Werner Juel Didrik Bjerén Josef  Martin Brygmann  Christian Greger Strøm Maria  Camilla Bendix  Heidi Gjermundsen Broch Jytte (Norsk: Synne)  Bodil Jørgensen  Lena Kristin Ellingsen Thorsen  Kjeld Nørgaard Ivar Nørve Judas    Alex Bermann Simon    Jon Todal Sæbø Synne    Lena Kristin Ellingsen Forteller    Anderz Eide

Den norske oversettelsen er av Aslak Moe, og innspillingen er gjort av SDI Media. Den norske intro-sangen er sunget av Heidi Gjermundsen Broch og Heine Totland.

Referanser

 Eksterne lenker 

Kategori:Julekalendere på TV for barn
Kategori:Danske barneserier
Kategori:Eventyrserier
Kategori:Danske TV-produksjoner fra 2000-årene
Kategori:TV-produksjoner på TV 2 Danmark
Kategori:Jul i Danmark